Keck teleskopi
Keck opservatorija je dom dvama najvećim teleskopima u svijetu. Srce tih 10-metarskih teleskopa je primarno ogledalo napravljeno od 35 heksagonalnih segmenata koji se zajedno ponašaju kao jedno ogledalo. Tokom posmatranja računar dva puta u sekundi podešava svaki segment ogledala tačnošću od 4 nanometra. Oba teleskopa su opremljena adaptivnom optikom, tj. mogu otkloniti dio atmosferskih smetnji. Također, dva teleskopa djeluju i kao interferometar. 85 metara razmaka omogućuje veću rezoluciju. Teleskopi su smješteni na Havajima na brdu Mauna Kea na visini većoj od 4000 metara. Tako tokom cijele godine imaju čist pogled na nebo. Dio su Mauna kea opservatorija koji uključuje još nekoliko teleskopa smještenih na Havajima.